Filogeneza
Filogeneza (grč. φυλογένεση, složenica od φῦλον – fýlon = koljeno, rod, + γéνeσiς – jénnissi = rođenje, nastajanje) je proces (biološke evolucije) određene skupine organizama svih razina biosistematske klasifikacije. To je, dakle proces tog postanka, a nauka koja ga proučava je filogenija. Može biti zanimljivo da je nedopustivo mnogo primjera, pa čak i mnoštvu univerzitetsku udžbenika, u kojima se ova dva pojma (pogrešno) poistovjećuju. Jedno je proces, a drugo je nauka koja ga proučava i objašnjava njegov izvor, faktore, tok i moguću budućnost u historiji života na Zemlji. Oba pojma se također brkaju sa pojmom filogenetika, koji se afirmirao tek nakon uvođenja molekulsko-analitičkih metoda u objašnjenje filogeneze, tj. u filogenijska istraživanja.